=== Det 20. århundrede ===
Chiles økonomi degenererede delvist til et system, der beskyttede den herskende elite, og korruption var udbredt i landet omkring århundredskiftet til det 20. århundrede.<ref name=hudson-parl /> Langsomt begyndte middel- og arbejderklasserne at blive styrket, og flere nye partier, som det Demokratiske Parti (støttet af håndværkere og arbejdere i byerne) og det Radikale Parti (støttet af byernes middelklasse og eliten i provinsen), vandt frem.<ref name=hudson-parl /> I 1920'erne blev de traditionelle konservative partier besejret, da den reformvenlige [[Arturo Alessandri]] blev valgt til [[Chiles præsidenter|præsident]], men hans reformprogram blev i lang tid obstrueret af den konservative kongres, indtil han fik støtte fra militære grupper, der var utilfredse med nedskæringerne i deres rækker.<ref name=hudson-ales />
Politik